PATVIRTINTA

Marijampolės „Šaltinio“ progimnazijos

direktoriaus 2024 m. spalio 15 d.

įsakymu Nr. V- 182 (1.3.E)

**MARIJAMPOLĖS „ŠALTINIO“ PROGIMNAZIJOS MOKINIŲ UGDYMO NE PROGIMNAZIJOS APLINKOJE ORGANIZAVIMO TVARKA**

**I SKYRIUS**

**BENDROSIOS NUOSTATOS**

1.Ugdymo ne progimnazijos aplinkoje organizavimo tvarka (toliau – tvarka) numato ugdymo ne progimnazijos aplinkoje tikslus, formas, trukmę ir reikalavimus mokinių saugumui bei prasmingam ugdymo laiko panaudojimui užtikrinti. Tvarkos nuostatos netaikomos vykimui į fizinio ugdymo pamokas, kai jos organizuojamas baseinuose ar sporto aikštynuose ir vykstama ne rečiau kas dvi savaites. Progimnazija nuolatinį vykimą į fizinio ugdymo pamokas, organizuojamas baseinuose ar sporto aikštynuose, reglamentuoja vidaus teisės aktuose.

**II SKYRIUS**

**UGDYMO NE PROGIMNAZIJOS APLINKOJE ORGANIZAVIMO FORMOS IR TRUKMĖ**

2. Atsižvelgiant į dalyko bendrosios programos mokymosi turinį, ugdymo procesas ne progimnazijos aplinkoje gali būti organizuojamas vykdant:

2.1. išvykas, t. y. išvykimus iš progimnazijos mokymosi tikslais: į muziejus, STEAM centrus, parkus, sporto aikštynus, baseinus ar kitus objektus, erdves, kuriose organizuojamas ugdymo procesas;

2.2. pažintines veiklas, kaip neformaliojo vaikų švietimo veiklas, skirtas vaikų ir jaunimo tautiniam, pilietiniam ir kultūriniam ugdymui skatinti.

3. Pažintinės veiklos organizavimo formos:

3.1. ekskursija – turistinių objektų lankymas nustatytu maršrutu ugdymo tikslais, kurį vykdo gidas arba mokytojas; gidas – asmuo, kuris suteikia specialią informaciją apie lankomus muziejus, meno galerijas, gamtos, kultūros, mokslo, parodų ar kitus objektus arba vietoves;

3.2. turistinė stovykla – trumpalaikio vaikų poilsio organizavimo forma į rekreacinę teritoriją su įrengta stovyklaviete;

3.3. sąskrydis – organizuotas vaikų susibūrimas gamtinėje aplinkoje (stovyklavietėje) poilsio ar ugdymo tikslais;

3.4. vaikų turizmo renginys – trumpalaikės neformaliojo vaikų švietimo programos (gali būti sudedamoji formaliojo ir neformaliojo švietimo programos dalis) vykdymas keičiant vietą pažintiniais, rekreaciniais ir sportiniais tikslais;

3.5. žygis – ugdymo tikslais organizuotas keliavimas nustatytu maršrutu pėsčiomis ar naudojant įvairias priemones;

3.6. varžybos – organizuotas vaikų (jų grupių) rungtyniavimas ugdymo tikslais;

3.7. kitos progimnazijos vykdomos pažintinės veiklos formos.

4. Ugdymo proceso ne progimnazijos aplinkoje trukmė gali būti:

4.1. trumpalaikė (nuo vienos iki kelių valandų);

4.2. visos dienos (trukmė ilgesnė nei per dieną nustatytas pamokų laikas);

4.3. ilgesnė nei vienos dienos (trunka ilgiau nei vieną ugdymo dieną, įskaitant kelionę ir apgyvendinimą).

5. Ugdymas ne progimnazijos aplinkoje gali būti organizuojamas:

5.1. artimoje aplinkoje, netoli progimnazijos esančiose organizacijose, viešose erdvėse ar parkuose ir kituose objektuose;

5.2. savivaldybės teritorijoje;

5.3. kitos savivaldybės teritorijoje;

5.4. kitoje šalyje.

**III SKYRIUS**

**UGDYMO NE PROGIMNAZIJOS APLINKOJE PLANAVIMAS IR ORGANIZAVIMAS**

6. Ugdymo ne progimnazijos aplinkoje poreikį numato mokytojai, atsižvelgdami į dalyko bendrojoje programoje numatytus tikslus. Poreikis organizuoti ugdymą ne progimnazijos aplinkoje ir tam reikalingi resursai derinami su progimnazijos vadovu ar jo įgaliotu asmeniu. Planuojant organizuoti ugdymą ne progimnazijos aplinkoje rekomenduojama atsižvelgti į šiuos veiksnius:

6.1. tikslingumo. Numatyti, kaip suplanuotos veiklos padės siekti dalyko Bendrojoje programoje numatytų tikslų, kokios užduotys bus skiriamos mokiniams ir kaip bus vertinama jų pažanga;

6.2. mokinių saugumo. Numatyti priemones mokinių saugumui esant ne progimnazijos aplinkoje užtikrinti;

6.3. įtraukumo. Siūlant veiklas atsižvelgti į mokinių mokymosi poreikių įvairovę ir sudaryti sąlygas visiems mokiniams dalyvauti planuojamose veiklose, numatant įvairius mokinių įsitraukimo į veiklas būdus;

6.4. ekonomiškumo. Įvertinti, kokių papildomų žmogiškųjų ir finansinių išteklių gali pareikalauti ši veikla ir ar progimnazija gali juos skirti;

6.5. rizikų tikimybės. Apsvarstyti galimas rizikas ir numatyti jų įveikos būdus.

7. Siekiant, kad ugdymas ne progimnazijos aplinkoje sukurtų prielaidas mokiniams patirti gilesnę mokymosi patirtį, rekomenduojama:

7.1. numatyti konkrečius uždavinius, kuriems pasiekti ugdymo procese reikalingos kitokios aplinkos;

7.2. įtraukti mokinius į pasiruošimo procesą ir padėti mokiniams suprasti kontekstą;

7.3. jeigu ugdymo proceso metu į mokymosi vietą vykstama specialiu transportu, važiavimo laiką iš dalies panaudoti mokymuisi;

7.4. ugdymo procese organizuoti aktyvias mokymosi veiklas, pritaikytas kitokiai aplinkai, kurios negalimos organizuoti mokantis klasėje;

7.5. į ugdymo procesą pagal galimybes įtraukti interaktyvias mokymosi priemones;

7.6. ugdymo veiklas organizuoti pagal iš anksto sudarytą planą.

8. Išvyką, ekskursiją mokiniams organizuojantis asmuo ne vėliau kaip prieš tris darbo dienas iki išvykos, ekskursijos pradžios pateikia direktoriaus pavaduotojui ugdymui šiuos dokumentus per DVS „Kontora“:

8.1. prašymą (pateikiama pildant DVS „Kontorą“ „rengiamų“ dokumentų modulyje įrašu „pastabose“. Įrašo pavyzdys: *„Prašau leisti 2024-11-14 7a klasei biologijos pamoką vesti už* *progimnazijos ribų, Marijampolės regioniniame STEAM atviros prieigos centre. Išvykos* *dalyvių skaičius – 28 mokiniai. Ekskursijos vadovas (vardas, pavardė). Lydintis, (-ys)* *asmuo, (-ys) (vardas, pavardė). Mokinių tėvai (globėjai, rūpintojai) su išvykos* *programa supažindinti 2024-11-11 per elektroninį dienyną. Mokiniai* *instruktuojami pagal instrukciją Nr. 1.* *Pridedama: 2024-11-14 išvykos programa, mokinių sąrašas.“ Užpildžius kortelę „Darbų sekoje“: derinimas- kuruojantis pavaduotojas, tvirtinimas – direktorius, pasirašymas – dokumentų rengėjas.*

8.2. Išvykos programą (1 priedas);

8.3. mokinių sąrašą (2 priedas). Jeigu vykstančių mokinių skaičius 5 ar mažiau, mokinių vardai, pavardės, klasė pateikiama įraše.

9. Išvyką organizuojantis asmuo:

9.1. apie organizuojamą išvyką ne vėliau kaip prieš penkias dienas informuoja progimnazijos direktoriaus pavaduotoją ugdymui, pagal kuruojamas klasių grupes, pateikdamas programą.

9.2. apie organizuojamą išvyką, ekskursiją ne vėliau kaip prieš tris dienas informuoja mokinių tėvus (globėjus, rūpintojus), pateikdamas jos programą elektroniniame dienyne.

9.3. supažindina mokinius su saugos ir sveikatos instrukcija pagal išvykos pobūdį (3, 4 priedai);

9.4. sveikatos ir saugos instruktažą fiksuoja klasės elektroninio dienyno „Saugaus elgesio ir kitų instruktažų“ lape;

9.5. per DVS „Kontora“ susipažįsta su Progimnazijos direktoriaus įsakymu dėl išvykos, vadovaujasi patvirtinta išvykos, ekskursijos programa ir užtikrina mokinių saugą renginyje;

9.6. susidarius situacijai, keliančiai pavojų mokinių saugai, pakeičia maršrutą, sustabdo arba nutraukia išvykos, ekskursijos vykdymą.

10. Išvykose dalyvaujantys mokiniai privalo laikytis saugaus elgesio reikalavimų.

**IV SKYRIUS**

**SAUGUMO REIKALAVIMAI IR ATSAKOMYBĖS**

11. Organizuojant išvyką, vykimą į pažintines veiklas (toliau – Išvyka) ir siekiant užtikrinti besimokančiųjų saugumą, yra skiriami lydintys asmenys ir Išvykos vadovas. Lydintys asmenys – suaugę asmenys, kurių funkcijas apibrėžia progimnazijos vadovas. Lydinčiųjų asmenų skaičius priklauso nuo Išvykoje dalyvaujančių mokinių skaičiaus. Jeigu Išvykoje dalyvauja:

11.1. mažiau nei 15 mokinių, kurie mokosi pagal pradinio ugdymo programą, skiriamas Išvykos vadovas ir lydintis asmuo;

11.2. mažiau nei 15 mokinių, kurie mokosi pagal pagrindinio ugdymo programą ir jaunesni nei 16 metų, skiriamas Išvykos vadovas ir lydintis asmuo;

11.3. daugiau kaip 30 mokinių, skiriamas Išvykos vadovas ir 2 lydintys asmenys;

11.4. organizuojant Išvyką į užsienį, skiriamas Išvykos vadovas ir lydintys asmenys santykiu 15 mokinių – 2 lydintys asmenys; 30 mokinių – 4 lydintys asmenys;

12. 1–2 klasių mokiniams organizuojamos išvykos ne į ilgesnės nei vienos ugdymo dienos trukmės.

13. Siekiant užtikrinti mokinių saugumą organizuojant ugdymą ne progimnazijos aplinkoje, nustatoma, kad:

13.1. progimnazijos vadovas ar jo įgaliotos asmuo:

13.1.1. skiria ir tvirtina asmenį, atsakingą už ugdymo ne progimnazijos aplinkoje organizavimą;

13.1.2. vertina galimas rizikas ir kitus veiksnius, teikia pritarimą / neteikia pritarimo planuojamai Išvykai;

13.1.3. skiria ir tvirtina Išvykos vadovą ir lydinčiuosius asmenis;

13.1.4. atsižvelgdamas į planuojamos veiklos specifiką, mokinių amžių ir jų specialiuosius ugdymo(si) poreikius, gali nustatyti dalyvaujančiųjų išvykoje skaičių ir kitokį lydinčių asmenų skaičių;

13.2. Išvykos vadovas:

13.2.1. parengia veiklų programą / planą ir numato parengiamuosius darbus;

13.2.2. numato galimas rizikas ir pasirengimą joms valdyti;

13.2.3. priima vadybinius sprendimus, reikalingus mokymuisi ne progimnazijos aplinkoje įgyvendinti;

13.2.4. pristato suplanuotų veiklų planą mokiniams ir jų tėvams (globėjams, rūpintojams);

13.2.5. įtraukia lydinčius asmenis į parengiamuosius darbus, numato jų pareigas, priskiria lydintiems asmenims mokinių grupes, už kurių saugumą jie atsakingi;

13.2.6. užtikrina numatytų veiklų įgyvendinimą ir sąlygas numatytiems ugdymo tikslams pasiekti;

13.2.7. užtikrina, kad vykdant suplanuotas veiklas būtų laikomasi progimnazijoje nustatytų procedūrų;

13.3. nepilnamečių mokinių tėvai (globėjai, rūpintojai) atsakingi už:

13.3.1. raštiško sutikimo dėl vaiko dalyvavimo planuojamose veiklose pateikimą už Išvyką atsakingam asmeniui. Sutikimas gali būti pateiktas laisva forma arba pagal progimnazijos parengtą formą, arba el. dienyne; mokinio tėvai (globėjai, rūpintojai) turi teisę nepritarti, kad vaikas dalyvautų Išvykoje, atšaukti vaiką iš Išvykos. Mokiniams, nedalyvaujantiems Išvykoje, vyksta ugdymo procesas progimnazijos nustatyta ugdymo organizavimo forma;

13.3.2. su Išvykai organizuoti susijusių išlaidų apmokėjimu;

13.3.3. būtinos informacijos apie vaiko sveikatą perdavimu lydintiems asmenims;

13.4. mokiniai atsakingi:

13.4.1. už dalyvavimą Išvykoje. Atsisakyti dalyvauti gali tik dėl objektyviai pagrįstų priežasčių, dėl kurių susitariama progimnazijoje;

13.4.2. už aptartų elgesio taisyklių laikymąsi: nekelti grėsmės sau ir kitiems keliaujant transporto priemone, nepažeisti saugaus eismo reikalavimų, atsakingai elgtis lankant numatytus objektus ir kt.

**V SKYRIUS**

**IŠVYKOS Į UŽSIENĮ ORGANIZAVIMAS**

14. Išvyka į užsienį mokymosi tikslais galima, jeigu Išvykos programa ir tikslai padeda siekti Bendrosiose programose numatytų ugdymo tikslų. Prieš Išvyką į užsienio šalį susipažįstama su Lietuvos Respublikos užsienio reikalų ministerijos rekomendacijomis dėl vykimo į pasirinktą šalį.

15. Progimnazijos vadovas ar jo įgaliotas asmuo, susipažinęs su mokytojo planuojamos Išvykos programos projektu, kuris rengiamas progimnazijos nustatyta tvarka, priima sprendimą dėl mokinių Išvykos į užsienį organizavimo. Progimnazijos vadovas skiria Išvykos vadovą ir lydinčiuosius asmenis, su jais aptaria Išvykos programą, saugaus vykimo aplinkybes, galimas rizikas bei jų valdymą.

16. Išvykos į užsienį vadovas:

16.1. sudaro detalią Išvykos programą;

16.2. numato galimas kelionės rizikas ir jų valdymą ir aptaria su progimnazijos vadovu;

16.3. pateikia Išvykos programą ir detalią informaciją nepilnamečių mokinių tėvams (globėjams, rūpintojams) dėl nakvynės vietos, nurodo telefono numerį, kuriuo gali susiekti, bei kitą, jo nuožiūra, svarbią informaciją;

16.4. pateikia reikalavimus reikalingai informacijai gauti iš nepilnamečių mokinių tėvų (globėjų, rūpintojų) ir pilnamečių mokinių, kurią turi žinoti Išvykos vadovas vykdamas į Išvyką;

16.5. organizuoja vizos, jeigu reikalinga, gavimą;

16.6. organizuoja mokinių pasirengimą vykti į Išvyką, atsižvelgdamas į progimnazijos nustatytas taisykles / reikalavimus. Neišvykusiems mokiniams ugdymo procesas organizuojamas progimnazijoje įprasta tvarka;

16.7. supažindina su Išvykai į užsienį reikalinga informacija, paaiškina pagrindinius kultūrinius skirtumus, nurodo galimus informacijos šaltinius, pasiūlo mokiniams savarankiškai susipažinti su šalimi, į kurią vykstama;

16.8. supažindina su išvykos taisyklėmis.

**VI SKYRIUS**

**BAIGIAMOSIOS NUOSTATOS**

17. Progimnazija ugdymo plane numato, kaip organizuos mokinių Išvykas: nuosekliai (du kartus per pusmetį) ir koncentruotai (2-ojo pusmečio pabaigoje).

18. Ši tvarka viešinama progimnazijos tinklalapyje [www.saltnio.lt](http://www.saltnio.lt).

19. Tvarka gali būti keičiama, papildoma pasikeitus teisės aktams.

Marijampolės „Šaltinio“ progimnazijos

mokinių ugdymo ne progimnazijos

aplinkoje organizavimo tvarkos

1 priedas

**MARIJAMPOLĖS „ŠALTINIO“ PROGIMNAZIJOS**

**MOKINIŲ IŠVYKOS PROGRAMA**

1. Išvykos data:

2. Išvykos tikslas ir uždaviniai:

2.1. Tikslas –

2.2. Uždaviniai:

3. Išvykimo laikas ir vieta:

4. Grįžimo laikas ir vieta:

5. Maršrutas:

6. Keliavimo būdas ir / ar transporto rūšis:

7. Nakvynės vieta (jei reikia):

8. Mokinių klasė(s):

9. Mokinių skaičius:

10. Mokinių amžius:

11. Mokinių sveikatos grupė:

Programos rengėjas Vardas, pavardė

Marijampolės „Šaltinio“ progimnazijos

mokinių ugdymo ne progimnazijos

aplinkoje organizavimo tvarkos

2 priedas

Mokinių, vykstančių 20..................... į ..........................., sąrašas

|  |  |  |
| --- | --- | --- |
| Eil.  Nr. | Mokinio pavardė, vardas | Klasė |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Marijampolės „Šaltinio“ progimnazijos

mokinių ugdymo ne progimnazijos

aplinkoje organizavimo tvarkos

3 priedas

**VIENOS DIENOS MOKINIŲ IŠVYKOS**

**SAUGOS IR SVEIKATOS INSTRUKCIJA NR. 1**

**I SKYRIUS**

**BENDROJI DALIS**

1. Šia instrukcija siekiama užtikrinti mokinių ir vadovų saugą ir sveikatą vienos dienos išvykos metu.

2. Patvirtinta instrukcija yra norminis progimnazijos dokumentas, nusakantis mokiniams jų veiklos ir elgesio reikalavimus renginyje, kad nebūtų padaryta žala gamtai, savo ir kitų mokinių saugai ir sveikatai.

3. Instrukcija nusako su mokinių veikla susijusius pavojus, rizikas ir reikalauja griežtai laikytis saugos priemonių, elgesio taisyklių ir etiketo reikalavimų išvykos, ekskursijos metu.

4. Mokiniai su šia instrukcija supažindinami prieš išvyką.

**II SKYRIUS**

**GALIMI RIZIKOS VEIKSNIAI. SAUGOS PRIEMONĖS**

5. Eismo įvykis, avarijos grėsmė. Saugos priemonė – laikytis pėsčiųjų saugaus eismo, dviračių eismo taisyklių ir reikalavimų gatvėje, transporto priemonėje, kelyje.

6. Skendimas. Laikytis maudymosi atviruose telkiniuose, plaukimo įvairiomis vandens transporto priemonėmis taisyklių, pasirūpinti reikiamomis saugos vandenyje priemonėmis (gelbėjimosi ratais, liemenėmis); be vadovo leidimo nelipti į vandenį, nesimaudyti nepažymėtoje maudymosi vietoje.

7. Terminiai nudegimai. Laikytis priešgaisrinių ir aplinkosaugos reikalavimų. Laužą kurti tik su pirštinėmis ir galvos apdangalu ne arčiau kaip 50 m. nuo medynų pakraščių.

8. Sužeidimo galimybė. Laikytis saugaus eismo, elgesio gamtoje, viešose vietose taisyklių.

9. Saulės smūgis, nušalimai. Priklausomai nuo meteorologinių sąlygų, pasirūpinti tinkama apranga ir galvos apdangalu.

10. Vabzdžių įgėlimai, erkės, gyvatės, šuns, laukinio žvėries įkandimas. Pasirūpinti tinkama apranga ir apavu (storapadžiai batai ir kt.), vengti nuošalių sodybų, kur galima grėsmė sutikti nepririštus šunis; išsiaiškinti, ar vietovė nėra paskelbta draudžiama lankyti zona.

**III SKYRIUS**

**VEIKSMAI IŠVYKOS METU**

11. Visi privalo vykdyti išvykos vadovo ir lydinčių asmenų nurodymus ir laikytis saugos reikalavimų.

12. Nuolat teikti informaciją vaikams apie atvykimo į punktus laiką, susirinkimo vietas.

13. Žygiuose pėsčiomis:

13.1. eiti tik nustatytu maršrutu;

13.2. draudžiama grupei išsiskirstyti smulkesnėmis grupelėmis, savavališkai atsiskirti nuo pagrindinės grupės, keisti maršrutą;

13.3. neatsilikti nuo grupės, pasimetus skambinti vadovui ar draugui ir nurodyti buvimo vietą;

13.4. neturint galimybės susisiekti, laukti toje vietoje, kurioje atsiskyrė nuo grupės, nebandyti patiems susirasti grupę;

13.5. jeigu išvykos dalyvis tiksliai žino grupės buvimo adresą, galima kreiptis į policijos pareigūnus, jei jie yra netoliese, kad padėtų pasiekti grupės buvimo vietą. Kategoriškai atsisakyti nepažįstamų žmonių siūlomos pagalbos;

13.6. eiti per gatvę su visa grupe tik tam skirtose vietose (pėsčiųjų perėjose, degant žaliam šviesoforo signalui);

13.7. eiti šaligatviais arba pėsčiųjų takais dešine puse, o ten, kur jų nėra – kelkraščiu, prieš transporto priemonių važiavimo kryptį. Eiti tvarkingai, nesistumdant. Pastebėjus, kad kas nors skuba, pasitraukti į šalį.

14. Vykstant autobusu:

14.1. autobuso laukti vadovo nurodytoje vietoje nustatytu laiku, jam atvykus – nebėgti, įlipant ir išlipant – nesistumdyti, laikytis eilės;

14.2. draudžiama autobuse triukšmauti, vaikščioti, iškišti rankas pro langą, mojuoti, rodyti gestus kitiems eismo dalyviams, persisverti pro važiuojančios transporto priemonės langą, išlipus iš autobuso iškart bėgti per gatvę;

14.3. šiukšles mesti tik į tam skirtas vietas, nemėtyti jų pro langą.

15. Elgesys gamtoje:

15.1. saugoti gamtą ir nedaryti jai žalos;

15.2. nešiukšlinti: popierių, stiklo tarą ar duženas bei kitas šiukšles palikti šiukšlių dėžėse;

15.3. jei nėra įrengtų laužaviečių, laužui reikia pasirinkti tinkamą, atvirą vietą;

15.4. nepalikti degančio laužo, žarijas užpilti žemėmis ar vandeniu, sutvarkyti laužavietę;

15.5. laužą kurti tik su pirštinėmis ir galvos apdangalu ne arčiau kaip 50 m. nuo medynų pakraščių;

15.6. nenaudoti degių skysčių laužui įkurti;

15.7. nesilankyti vietose, kur vyksta miško ruošimo darbai;

15.8. atkreipti dėmesį į prie įvažiavimo į mišką pastatytus informacinius ženklus;

15.9. negalima naikinti ir gadinti poilsiaviečių įrangos, informacinių ženklų bei stendų, stulpų, riboženklių ir kt.;

15.10. atsargiai elgtis su aštriais daiktais, nesistumdyti, nelaipioti į medžius.

16. Elgesys konkursuose, varžybose, olimpiadose:

16.1. laikytis elgesio viešoje vietoje reikalavimų;

16.2. vykdyti varžybų organizatorių nurodymus;

16.3. be vadovo leidimo nepasišalinti iš varžybų vykdymo vietos;

16.4. vykimo į varžybas metu būti drausmingiems;

16.5. varžybų metu pasijutus blogai informuoti vadovą.

17. Lankantis muziejuose ir parodose:

17.1. išsijungti mobilųjį telefoną;

17.2. saugoti eksponatus, neliesti jų rankomis, vaikščioti atsargiai, klausytis išvykos vadovo nurodymų ir pasakojimo;

17.3. nekalbėti, užduoti tik korektiškus klausimus;

17.4. draudžiama atsiskirti nuo grupės dalyvių arba atsilikti nuo grupės;

17.5. jeigu yra būtinybė išeiti, apie tai būtina informuoti grupės vadovą.

18. Elgesys koncertuose, teatruose ir kituose viešuose renginiuose:

18.1. laikytis drausmės ir kultūringo elgesio taisyklių renginiuose;

18.2. nesėdėti renginyje su striukėmis ar paltais, jeigu patalpa yra šilta;

18.3. per renginį nevalgyti, nevaikščioti, nekalbėti, nekelti kitokio nereikalingo triukšmo;

18.4. neišeiti iš renginio jam nepasibaigus, o jeigu yra būtinybė išeiti anksčiau, būtina prieš renginį informuoti grupės vadovą;

18.5. prieš renginį privaloma išjungti mobilųjį telefoną;

18.6. neatsiskirti nuo grupės;

18.7. jei yra pertrauka – nevėluoti į kitą renginio dalį.

19. Elgesys prie vandens telkinių:

19.1. laikytis maudymosi atviruose telkiniuose, plaukimo įvairiomis vandens transporto priemonėmis taisyklių, pasirūpinti reikiamomis saugos vandenyje priemonėmis (gelbėjimosi ratais, liemenėmis);

19.2. maudytis galima tik turizmo renginio vadovui leidus ir jam stebint;

19.3. vienu metu gali maudytis ne daugiau kaip 8 vaikai. Maudymosi metu turizmo renginio vadovui reikia būti labai atidžiam;

19.4. maudymosi metu draudžiama be reikalo šūkauti, nes šauksmas yra pagalbos prašymo signalas;

19.5. kategoriškai draudžiama renginio dalyviams nardyti, šokinėti iš valties ar nuo stataus skardžio, kranto, maudytis temstant ar tamsiu paros metu;

19.6. kategoriškai draudžiama vieniems dalyviams irstytis valtimi;

19.7. priklausomai nuo meteorologinių sąlygų, pasirūpinti atitinkama apranga ir galvos apdangalu;

19.8. laikytis priešgaisrinių ir aplinkosaugos reikalavimų.

**IV SKYRIUS**

**VEIKSMAI AVARINIAIS (YPATINGAIS) ATVEJAIS**

20. Suteikiama pirmoji pagalba.

21. Esant reikalui, kviečiama greitoji medicininė pagalba, policija.

22. Apie įvykį informuojamas progimnazijos direktorius ir mokinių tėvai.

23. Susidarius situacijai, keliančiai pavojų mokinių saugai, pakeičiamas maršrutas arba išvyka nutraukiama.

**V SKYRIUS**

**VEIKSMAI PO IŠVYKOS, EKSKURSIJOS**

24. Mokiniai po išvykos į namus grįžta savarankiškai.

25. Apie pažeidimus (jeigu jų buvo) informuojamas progimnazijos direktorius ir mokinių tėvai (globėjai, rūpintojai).

\_\_\_\_\_\_\_\_\_\_\_\_\_\_\_\_\_\_\_\_

Marijampolės „Šaltinio“ progimnazijos

mokinių ugdymo ne progimnazijos

aplinkoje organizavimo tvarkos

4 priedas

**DVIEJŲ IR DAUGIAU DIENŲ MOKINIŲ IŠVYKOS, EKSKURSIJOS**

**SAUGOS IR SVEIKATOS INSTRUKCIJA NR. 2**

**I SKYRIUS**

**BENDROJI DALIS**

1. Šia instrukcija siekiama užtikrinti mokinių ir vadovų saugą ir sveikatą dviejų ir daugiau dienų išvykos metu.

2. Patvirtinta instrukcija yra norminis progimnazijos dokumentas, nusakantis mokiniams jų veiklos ir elgesio reikalavimus renginyje, kad nebūt padaryta žala gamtai, savo ir kitų mokinių saugai ir sveikatai.

3. Instrukcija nusako su mokinių veikla susijusius pavojus, rizikas ir reikalauja griežtai laikytis saugos priemonių, elgesio taisyklių ir etiketo reikalavimų išvykos, ekskursijos metu. Mokiniai su šia instrukcija supažindinami prieš išvyką.

**II SKYRIUS**

**GALIMI RIZIKOS VEIKSNIAI. SAUGOS PRIEMONĖS**

4. Eismo įvykis, avarijos grėsmė. Saugos priemonė – laikytis pėsčiųjų saugaus eismo, dviračių eismo taisyklių ir reikalavimų gatvėje, transporto priemonėje, kelyje.

5. Skendimas. Laikytis maudymosi atviruose telkiniuose, plaukimo įvairiomis vandens transporto priemonėmis taisyklių, pasirūpinti reikiamomis saugos vandenyje priemonėmis (gelbėjimosi ratais, liemenėmis); be vadovo leidimo nelipti į vandenį, nesimaudyti nepažymėtoje maudymosi vietoje.

6. Terminiai nudegimai. Laikytis priešgaisrinių ir aplinkosaugos reikalavimų. Laužą kurti tik su pirštinėmis ir galvos apdangalu ne arčiau kaip 50 m. nuo medynų pakraščių.

7. Sužeidimo galimybė. Laikytis saugaus eismo, elgesio gamtoje, viešose vietose taisyklių.

8. Saulės smūgis, nušalimai. Priklausomai nuo meteorologinių sąlygų pasirūpinti tinkama apranga ir galvos apdangalu.

9. Vabzdžių įgėlimai, erkės, gyvatės, šuns, laukinio žvėries įkandimas. Pasirūpinti tinkama apranga ir apavu (storapadžiai batai ir kt.), vengti nuošalių sodybų, kur galima grėsmė sutikti nepririštus šunis; išsiaiškinti, ar vietovė nėra paskelbta draudžiama lankyti zona.

**III SKYRIUS**

**VEIKSMAI IŠVYKOS, EKSKURSIJOS METU**

10. Mokinių elgesys viešose vietose:

10.1. neatsilikti nuo grupės ir vadovo;

10.2. laiku ateiti į sutartą vietą;

10.3. pasiklydus paskambinti vadovui ar grupės nariams, jeigu yra tokia galimybė;

10.4. neturint galimybės susisiekti, laukti toje vietoje, kurioje atsiskyrė nuo grupės, nebandyti patiems susirasti grupę;

10.5. jeigu išvykos dalyvis tiksliai žino grupės buvimo adresą, galima kreiptis į policijos pareigūnus, jei jie yra netoliese, kad padėtų pasiekti grupės buvimo vietą. Kategoriškai atsisakyti nepažįstamų žmonių siūlomos pagalbos;

10.6. eiti per gatvę su visa grupe tik tam skirtose vietose (pėsčiųjų perėjose, degant žaliam šviesoforo signalui);

10.7. eiti šaligatviais arba pėsčiųjų takais dešine puse, o ten, kur jų nėra – kelkraščiu, prieš transporto priemonių važiavimo kryptį. Eiti tvarkingai, nesistumdant. Pastebėjus, kad kas nors skuba, pasitraukti į šalį;

10.8. nešiukšlinti.

11. Elgesys renginiuose:

11.1. laikytis drausmės, elgtis kultūringai;

11.2. išsijungti mobilųjį telefoną;

11.3. nesėdėti renginyje su striukėmis ar paltais, jeigu patalpa yra šilta;

11.4. renginyje nevalgyti, nevaikščioti, nekalbėti, nekelti triukšmo;

11.5. neišeiti iš renginio jam nepasibaigus, o jeigu yra būtinybė išeiti anksčiau, būtina prieš renginį informuoti grupės vadovą;

11.6. po pertraukos nevėluoti į kitą renginio dalį.

12. Elgesys gamtoje:

12.1. nešiukšlinti: popierių, stiklo tarą ar duženas bei kitas šiukšles palikti šiukšlių dėžėse;

12.2. jei nėra įrengtų laužaviečių, laužui reikia pasirinkti tinkamą, atvirą vietą;

12.3. nepalikti degančio laužo, žarijas užpilti žemėmis ar vandeniu, sutvarkyti laužavietę;

12.4. nesilankyti vietose, kur vyksta miško ruošimo darbai;

12.5. atkreipti dėmesį į prie įvažiavimo į mišką pastatytus informacinius ženklus;

12.6. negalima naikinti ir gadinti poilsiaviečių įrangos, informacinių ženklų bei stendų, riboženklių ir kt.

13. Elgesys prie vandens telkinių:

13.1. laikytis maudymosi atviruose telkiniuose, plaukimo įvairiomis vandens transporto priemonėmis taisyklių, pasirūpinti reikiamomis saugos vandenyje priemonėmis (gelbėjimosi ratais, liemenėmis);

13.2. kategoriškai draudžiama renginio dalyviams nardyti, šokinėti iš valties ar nuo stataus skardžio, kranto, maudytis temstant ar tamsiu paros metu;

13.3. kategoriškai draudžiama vieniems irstytis valtimi;

13.4. priklausomai nuo meteorologinių sąlygų, pasirūpinti atitinkama apranga ir galvos apdangalu;

13.5. laikytis priešgaisrinių ir aplinkosaugos reikalavimų.

14. Reikalavimai keliaujant traukiniais, laivais, lėktuvais:

14.1. prieš kelionę pasirūpinti asmenine vaistinėle;

14.2. plaukiant laivu, skrendant lėktuvu ar vykstant traukiniu, privaloma laikytis visų keleiviams nustatytų taisyklių ir laivo įgulos ar palydovų reikalavimų;

14.3. visą kelionę būti drausmingiems ir mandagiems;

14.4. be vadovo leidimo negalima pasitraukti iš grupės;

14.5. visur ir visada būti punktualiems, atidžiai klausyti grupės vadovo nurodymų ir juos vykdyti;

14.6. nelipti į traukinį, lėktuvą, laivą, kol nepasakys, kad leidžiama lipti;

14.7. draudžiama be reikalo vaikščioti traukinyje, laive ar lėktuvo salone, garsiai kalbėti, garsiai juoktis ar triukšmauti;

14.8. reikia būti drausmingiems, kultūringiems, paslaugiems savo grupės nariams, pagyvenusiems žmonėms, seneliams ir neįgaliesiems, mažiems vaikams, aptarnaujančiam personalui laukimo salėse ir kelionėje.

15. Elgesys nakvynės vietoje:

15.1. viešbutyje, poilsio namuose ar kitoje nakvynės vietoje įsikurti vadovo nurodytame kambaryje;

15.2. netriukšmauti, nevaikščioti į kitus kambarius poilsio valandomis;

15.3. kambaryje nedeginti žvakių;

15.4. atsargiai naudotis elektriniais prietaisais;

15.5. apie sugadintus daiktus pranešti vadovui;

15.6. už sugadintą ar sulaužytą inventorių atsakyti teisės aktų numatyta tvarka.

**IV SKYRIUS**

**VEIKSMAI AVARINIAIS (YPATINGAIS) ATVEJAIS**

16. Suteikiama pirmoji pagalba.

17. Esant reikalui, kviečiama greitoji pagalba, policija.

18. Apie įvykį informuojamas progimnazijos direktorius ir mokinių tėvai (globėjai, rūpintojai).

19. Susidarius situacijai, keliančiai pavojų vaikų saugai, pakeičiamas maršrutas arba išvyka nutraukiama.

**V**. **VEIKSMAI PO IŠVYKOS, EKSKURSIJOS**

20. Mokiniai po išvykos savarankiškai grįžta į namus.

21. Išvyka aptariama su mokiniais.

22. Apie pažeidimus (jeigu jų buvo) informuojamas progimnazijos direktorius ir mokinių tėvai (globėjai, rūpintojai).

\_\_\_\_\_\_\_\_\_\_\_\_\_\_\_\_\_\_\_\_